《拟咏贫士七首 其二》
元代·方回

生不逢尧舜，夜歌齐国门。短布适至骭，顾此何足言。

得无慕反坫，颇欲致饱温。区区霸者佐，治躬乏本原。

易地可禹稷，独许陋巷颜。管卑况彼宁，人品当尔论。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。